সাতক্ষীরার কলা‌রোয়ায় পু‌লি‌শের সঙ্গে বন্দুকযুদ্ধে সোহাগ নামে এক ধর্ষক নিহত হ‌য়ে‌ছে। ভোরে উপ‌জেলার হিজল‌দি গ্রা‌মে এ ঘটনা ঘ‌টে। কলা‌রোয়া থানার ভারপ্রাপ্ত কর্মকর্তা বিপ্লব কুমার জানান, শ‌নিবার বিকেলে সোহাগ তৃতীয় শ্রে‌ণির একটি শিশু‌কে ধর্ষণ ক‌রে। এ ঘটনায় থানায় তাৎক্ষ‌ণিক মামলা রেকর্ড হয়। পরে তা‌কে গ্রেফতা‌রে অ‌ভিযা‌নে গে‌লে পু‌লিশকে লক্ষ্য করে গুলি ছোড়ে। এতে পু‌লিশের দুই সদস্য আহত হ‌ন। একপর্যায়ে পু‌লিশও পাল্টা গু‌লি ছুড়‌লে ‌সোহাগ গুলিবিদ্ধ হয়ে ঘটনাস্থলেই নিহত হয়। ঘটনাস্থল থে‌কে অস্ত্র ও গুলি উদ্ধার করা হয়েছে।